Maurice Druon
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Maurice Druon var en fransk forfatter. Han ble innvalgt i Det franske akademi i 1966 og var kulturminister i Frankrike i perioden 1973–1974.
Druon mottok i 1948 Goncourt-prisen for romanen Les grandes Familles, første del av romanserien La Fin des hommes, en skarp, satirisk skildring av Frankrike i mellomkrigstiden. Sammen med en del spesialister laget han den historiske romansyklusen Kongene og dommen (originaltittel: Les Rois maudits, 1955–1977), som ble solgt i store opplag. De første fire bindene av romansyklusen er oversatt til norsk.Druon skrev også essayer og skuespill. Han var kontroversiell, blant annet på grunn av sine uttalelser i forbindelse med rettsoppgjørene etter andre verdenskrig. Utgivelser i norsk oversettelse Les Rois maudits: Le Roi de fer (1955). Norsk oversettelse: Tempelherrene (1962).   Les Rois maudits: La Reine étranglée (1955). Norsk oversettelse:Dronningmordet (1962).  Les Rois maudits: Les Poisons de la couronne (1956). Norsk oversettelse:Fyrstebryllupet (1963).  Les Rois maudits: La Loi des mâles (1957). Norsk oversettelse: Kongekronen (1963).  Tistou les pouces verts (1957). Norsk oversettelse: Gutten med de grønne fingrene (1973) Les mer i Store norske leksikon Frankrikes litteratur litteratur roman bok Frankrikes politiske system Eksterne lenker Académie française: Maurice Druon